stanford-oval/wikipedia huggingface dataset:
Brit Air
Kohteet

Brit Air operoi lentojaan 32 kohteeseen Ranskassa ja Länsi-Euroopassa.
| --- | --- |
  Ranska Brest (Bretagnen lentoasema)  Caen (Carpiquet'n lentoasema)  Limoges (Limogesin lentoasema)  Lorient (Lorientin lentoasema)  Lyon (Saint-Exupéryn kansainvälinen lentoasema) Solmukohta  Marseille (Marseillen kansainvälinen lentoasema)  Montpellier (Montpellier’n lentoasema)  Nantes (Nantesin kansainvälinen lentoasema)  Nizza (Côte d'Azurin kansainvälinen lentoasema)  Pariisi (Charles de Gaullen kansainvälinen lentoasema) Solmukohta  Pariisi (Orlyn lentoasema) Solmukohta  Quimper (Quimperin lentoasema)  Rennes (Saint-Jacquesin lentoasmea)  Rodez (Marcillacin lentoasema)  Strasbourg (Strasbourgin kansainvälinen lentoasema)  Toulouse (Blagnacin kansainvälinen lentoasema)  Lourdes (Tarbes-Lourdes-Pyrénéesin lentoasema):   Espanja Barcelona (Barcelonan lentoasema)  Bilbao (Bilbaon lentoasema)   Italia Firenze (Peretolan lentoasema)  Genova (Kristoffer Kolumbuksen lentoasema)  Rooma (Leonardo da Vincin kansainvälinen lentoasema)   Saksa Düsseldorf (Düsseldorfin kansainvälinen lentoasema)  Hampuri (Hampurin lentoasema)   Tanska Kööpenhamina (Kööpenhaminan kansainvälinen lentoasema)   Tšekki Praha (Ruzyněn kansainvälinen lentoasema)   Yhdistynyt kuningaskunta Birmingham (Birminghamin kansainvälinen lentoasema)  Newcastle upon Tyne (Newcastlen lentoasema)  Southampton (Southamptonin lentoasema)
Laivasto

| Konetyyppi | Laivastossa | Matkustajia | Huomioita |
| --- | --- | --- | --- |
| Bombardier CRJ100ER | 15 | 50 |  |
| Bombardier CRJ700 | 15 | 70 |  |
| Bombardier CRJ900ER | 2 | 84 |  |
| Bombardier CRJ1000 | 6 | 100 |  |
| Fokker 100 | 7 | 100 |  |
Toukokuussa 2011 Brit Airin laivaston keski-ikä oli 9,8 vuotta.
Aiheesta muualla

Kuvia tai muita tiedostoja aiheesta Brit Air Wikimedia Commonsissa
Brit Airin viralliset kotisivut (Arkistoitu – Internet Archive) (ranskaksi)
Brit Airin Bombardier CRJ-100 (F-GRJJ).
DOA (kappale)

| ”DOA” Foo Fighters |
| --- | --- | --- |

Singlen tiedot
 Albumilta: In Your Honor
 Julkaistu: syyskuussa 2005
 Tuottaja(t):  ?
 Tyylilaji: alternative rock
 Kesto: 04.12
 Levy-yhtiö: RCA Records, Roswell
Foo Fightersin muut singlet
| ”Best of You” 2005 | ”DOA” 2005 | ”Resolve” 2005 |
DOA on yhdysvaltalaisen rockyhtyeen Foo Fightersin toinen single yhtyeen albumilta In Your Honor vuodelta 2005. Se julkaistiin demona vuonna 2005 yhtyeen Five Songs and a Cover -EP:llä.
Kappaleen musiikkivideo on jossakin määrin tyypillinen Foo Fightersin video, eli jonkin verran humoristinen. Videossa Foo Fighters on soittamassa eräässä huoneessa ja maailma alkaa kääntyä ympäri, kunnes se on kokonaan ympäri.
Kappaleet

CD1
"DOA
"I Feel Free
CD2
"DOA"
"Skin and Bones
"I Feel Free
"Best of You (Video)
Listasijoitukset

| Vuosi | Lista | Sijoitus |
| --- | --- | --- |
| 2005 | Modern Rock Tracks (US) | No. 1 |
| 2005 | Mainstream Rock Tracks (US) | No. 6 |
| 2005 | Official UK Singles Chart | No. 25 |
| 2005 | Official Holland Singles Chart | No. 33 |
| 2005 | Official New Zealand Singles Chart | No. 34 |
| 2005 | Official Australian Singles Chart | No. 39 |
| 2005 | Official Irish Singles Chart | No. 40 |
| 2005 | Choi Fm Radio X | No. 5 |
| 2005 | Billboard Hot 100 | No. 68 |
| 2005 | Official Holland Singles Chart | No. 86 |
| 2005 | Pop 100 (US) | No. 95 |
Childs

Childs on muun muassa seuraavien henkilöiden sukunimi:
David Childs (s. 1941), yhdysvaltalainen arkkitehti
Tera Lynn Childs (s. 1976), yhdysvaltalainen kirjailija
Toni Childs (s. 1957), yhdysvaltalainen laulaja-lauluntekijä
Tracey Childs (s. 1963), brittiläinen näyttelijä
Etunimenä

William Childs Westmoreland (1914–2005), yhdysvaltalainen kenraali
| --- | --- |
: Tällä täsmennyssivulla luetellaan henkilöitä, joilla on sama sukunimi.
Café Tacvba

| Café Tacvba |
| --- | --- |
 Rubén Albarrán Café Tacvban konsertissa
Tiedot
Toiminnassa:  1989–
Tyylilaji:  vaihtoehtorock
Kotipaikka:   Meksiko
Laulukieli:  espanja
Jäsenet:  Rubén Albarrán, laulu, kitara   Enrique Rangel, basso   Joselo Rangel, kitara   Emmanuel del Real, kosketinsoittimet  
Levy-yhtiö:  Universal Music  
Aiheesta muualla
cafetacuba.com.mx
Infobox OKNimi-testi OK: 
Café Tacvba  on meksikolainen rockyhtye. Yhtye alkoi ammattimaisen toimintansa vuonna 1989, joskin yhtyen oli ollut olemassa jo aikaisemminkin. Yhtye on palkittu muun muassa Grammyllä ja Latin Grammyllä.
Aiemmin yhtyeen nimi oli Café Tacuba, mutta se muutti nimensä nykymuotoon, sillä se ei halunnut oikeusjuttuja jo aiemmin perustetun Mexico Cityn keskustassa sijaitsevan samanniminen ravintolan kanssa.
Musiikista

Los Tabucos kuten yhtyettä kutsutaan, hallitsee tyylillisesti niin hip hopin, skan, rockin, metallin sekä muitakin tyylilajeja. Yhtyeen kymmenellä albumilla rytmi, äänet, instrumentit ja teemat ovat hyvinkin erilaisia. Heidän soundinsa erikoisuuksia on Albarránin nasaalinen lauluääni, joka yhtyy hänen suureen hengityskapasiteettinsa. Yhtye esittää musiikkinsa espanjaksi, mutta siitä on ilmestynyt useita englanninkielisiä tulkintoja. Heidän musiikillaan on ollut merkittävä vaikutus Meksikon uudempaan kansanmusiikkiin ja maan alkuperäisväestön musiikkiinkenen mukaan?. Myös useat meksikolaiset ja Yhdysvalloissa toimivat, etenkin espanjankieliset yhtyeet, ovat saaneet voimakkaita vaikutteita yhtyeen musiikistakenen mukaan?.
Jäsenet

Rubén Isaac Albarrán Ortega – laulu, kitara
Enrique ”Quique” Rangel Arroyo – bassokitara, kontrabasso, guitarrón, laulu
José Alfredo ”Joselo” Rangel Arroyo – kitara, akustinen kitara, laulu
Emmanuel ”Meme” del Real Díaz – kosketinsoittimet, piano, akustinen kitara, melodika, ohjelmointi, laulu
Diskografia > Studioalbumit

Café Tacuba (1992)
Re (1994)
Avalancha de éxitos (1996)
Revés/Yo soy (1999, vuoden 1999 parhaan rockalbumin Latin Grammyn voittaja)
Cuatro caminos (2003)
Sino (2007)
El Objeto Antes Llamado Disco (2012)
Jei Beibi (2017)
Diskografia > Muut

Tiempo transcurrido (2000, kokoelma)
Lo esencial de Café Tacvba (2001, yhdistelmä äänitteistä Café Tacvba, Re ja Avalancha de éxitos)
Vale callampa (2002, tribuutti-EP chileläisyhtye Los Tresille)
Un viaje (2005, 15-vuotisjuhlakonsertti)
MTV Unplugged (2005, akustinen)
Dokumenttielokuva "Seguir Siendo" (2010)
Aiheesta muualla

Yhtyeen virallinen sivusto (espanjaksi)
Charles Vane

| Charles Vane |
| --- | --- |
 Vanea esittävä litografia 1700-luvun alulta.
Henkilötiedot
Syntynyt: 1680 Englannin kuningaskunta
Kuollut: 29. maaliskuuta 1721 (40–41 vuotta) Port Royal, Jamaikan siirtomaa
Ammatti:  merirosvo
Merirosvo
Aktiivisena:  1716–1721
Arvo:  kapteeni
Komentajuudet:  Lark Ranger (kuusitykkinen sluuppi) Katherine (24-tykkinen sluuppi) Ranger (12-tykkinen brigantiini)
Charles Vane (1680 Englannin kuningaskunta – 29. maaliskuuta 1721 Port Royal, Jamaikan siirtomaa) oli englantilainen merirosvo, joka vaikutti Bahamalla 1700-luvun alkupuolella.
Merirosvoura

Vane oli yksi taitavimmista merirosvokapteeneista. Hän oli hyvä suunnistaja sekä taistelija merellä ja ryösti useita aluksia. Hän ei tosin tullut toimeen miehistönsä kanssa.
Vane asui Port Royalissa Jamaikassa (tuolloisessa Britannian siirtomaassa) vuonna 1715 tai 1716. Hän aloitti merirosvoamisen vuonna 1716, kun hänestä tuli osa Henry Jenningsin miehistöä. Vuonna 1718 Vane alkoi ryöstämään merirosvokapteenina. Hänestä tuli kuuluisa, sillä hän valtasi useita aluksia ja kidutti sekä murhasi useita vankeja.
Maaliskuussa 1718 Vane hyökkäsi miehistönsä kanssa alukseen ja oletti pientä vastarintaa. Kyseessä oli kuitenkin voimakas ranskalainen sota-alus, ja muutaman laukauksen jälkeen Vane päätti paeta taistelusta. Seuraavana päivänä hänen majoitusmestarinsa Calico Jack sekä hänen miehistönsä syytti Vanea pelkuruudesta. Rackham otti laivan haltuunsa ja Vane jätettiin yksin pieneen vallattuun sluuppiin. Muutama lojaali merirosvo liittyi hänen mukaansa.
Vane valtasi useita pieniä laivoja ja rakensi merirosvolaivastonsa uudelleen. Kun laivat olivat Hondurasinlahdella, hurrikaani tuhosi ne. Miltei koko miehistö hukkui. Vane ja toinen selviytyjä rantautuivat pienelle saarelle ja jäivät odottamaan laivaa, joka pelastaisi heidät. Vanen epäonneksi hänet ”pelasti” entinen bukkaneeri kapteeni Holford, joka tunsi hänet hyvin. Holford vangitsi Vanen ja luovutti hänet Port Royalin viranomaisille. Vane joutui oikeudenkäyntiin, todettiin syylliseksi ja hirtettiin 29. maaliskuuta 1721.
Populaarikulttuurissa

Charles Vane esiintyy vuoden 2013 videopelissä Assassin’s Creed IV: Black Flag. Pelissä häntä ääninäyttelee Ralph Ineson.
Zach McGowan esittää Charles Vanea Starzin vuoden 2014 televisiosarjassa Black Sails.
Aiheesta muualla

Kuvia tai muita tiedostoja aiheesta Charles Vane Wikimedia Commonsissa
Cathérine Boman-Kolomijzova

Cathérine Boman-Kolomijzova (14. marraskuuta 1872 Moskova – 25. joulukuuta 1961 Helsinki) oli venäläinen Suomeen muuttanut taidemaalari.
Cathérine Boman-Kolomijzova opiskeli Venäjällä V. Jerkovskyn ja B. Shernjakinin johdolla sekä Pariisissa Académie Colarossissa, André Lhoten oppilaana ja Académie Deléclusessa. Hän osallistui Suomen Taiteilijain näyttelyyn vuonna 1926.
Teoksia

Kevätmaisema : vesivärityö.
Aiheesta muualla

Suomalaisen kuvataiteen bibliografia : Cathérine Boman-Kolomijzova
Chelsea Bridge

| Chelsea Bridge |
| --- | --- |

Ajokaistoja:  6
Ylittää:  Thames
Sijainti:  Lontoo
Siltatyyppi:  riippusilta
Pisin jänneväli:  107,3 m
Pituus:  212,7 m
Leveys:  25 m
Korkeus:  21 m
Alituskorkeus:  13 m
Liikenne päivässä:  29 375 (2004)
Avattu liikenteelle:  6. toukokuuta 1937
Koordinaatit:  51°29′5″N, 0°9′0″W
Lisää silta-artikkeleitaArkkitehtuurin teemasivulla
Chelsea Bridge on Lontoossa sijaitseva, Thamesjoen ylittävä riippusilta, joka yhdistää Chelsean ja Battersean kaupunginosat. Nykyinen silta avattiin vuonna 1937. Sen materiaalit tulivat Brittiläisen imperiumin eri osista: teräs Skotlannista ja Yorkshirestä, graniitti Aberdeenistä ja Cornwallista ja alkuperäinen asfaltti Trinidadista.
Chelsea Bridge on 25 metriä leveä riippusilta, jonka kokonaispituus 212,7 m koostuu 107,3 metrin keskiosasta ja 52,4 metrin päätyosista. Silta on jaettu kuuteen ajokaistaan.
Samalle paikalle valmistui ensimmäinen silta vuonna 1858. Sen rakennustöiden yhteydessä joenpohjasta löytyi suuri määrä kelttiläisiä ja roomalaisaikaisia esineitä. Julius Caesarin on arveltu ylittäneen joen tästä kohtaa.
Chelsea Bridge on suojeltu rakennelma vuodesta 2008.
Aiheesta muualla

Kuvia tai muita tiedostoja aiheesta Chelsea Bridge Wikimedia Commonsissa
Children on Stun

| Children on Stun> Tiedot |
| --- | --- |
Toiminnassa:  1991–1998
Tyylilaji:  goottirock, deathrock
Kotipaikka:  Iso-Britannia
Laulukieli:  englanti
Jäsenet:  Neil Ash, laulu 1991 - 1998   Simon Manning, basso 1991 - 1998   Kyle Whipp, basso 1995 - 1998   Simon Treen, rummut 1991   Pete Finnemore, kitara 1991 - 1995  
Aiheesta muualla
The Official STUN homepage
Infobox OKNimi-testi OK: 
Children on Stun on brittiläinen goottirock-yhtye. Yhtye perustettiin elokuussa 1991, ja se nimettiin 1980-luvun goottirock-yhtyeen The March Violetsin kappaleen mukaan. Yhtye äänitti ensimmäisen demonsa samana vuonna. 
Vuonna 1992 Children on Stun pääsi yhteiselle kiertueelle Rosetta Stonen kanssa, mikä suurensi merkittävästi uuden bändin fanikantaa.

Yhtye lopetti toimintansa vuonna 1998. Vuonna 2009 yhtyeen entiset jäsenet Simon Manning ja Pete Finnemore perustivat uuden goottirock-projektin nimeltä Grooving in Green herättäen eloon Children on Stunille ominaisen tyylin.
Julkaisut

Hollow (1993)
Tourniquets of Loves Desire (1994)
Overland EP (1994)
Celibacy & Anadin (1995)
Celebration Drug (1995)
Mondo Weird (1997)
Chelsea (Manhattan)

| Chelsea |
| --- | --- |
 Cushman Row 20th Streetillä, rakennettu vuonna 1840
 Kaupungin kartta, jossa Chelsea korostettuna.
Kaupunki:  New York
Suuralue:  Manhattan
Väkiluku:  47 197
Postinumero(t):  10011
Chelsea on kaupunginosa (engl. neighborhood) Manhattanilla, New Yorkissa. Se sijaitsee Midtownin länsiosassa, mutta käsitykset alueen rajoista vaihtelevat. Esimerkiksi About.com -sivuston mukaan ne ovat 15th Street etelässä, 34th Street pohjoisessa, Hudson lännessä ja Sixth Avenue idässä. New York Magazinen kiinteistönvälityspalstan mukaan Chelsea ulottuu 14th Streetiltä 29th Streetille ja Hudsonista Broadwaylle. Virallisesti on määritelty ainoastaan Chelsean historiallinen alue (engl.  Chelsea Historic District), jonka rajat ovat 20th Street, 22nd Street, Tenth Avenue ja Eighth Avenue. Hallinnollisesti Chelsea ja viereinen Clintonin kaupunginosa kuuluvat Manhattanin 4. hallintoalueeseen (engl. Community District).
Chelseassa oli maatila 1750-luvulla. Sen jälkeen se on ollut kaupungin ensimmäinen teatterialue, muodikas asuinalue ja 1920- ja 1930-luvuilla vilkas punaisten lyhtyjen alue. Vielä 1980-luvulla Chelsea oli vähätuloisten asuinalue, joka oli myös seksuaalivähemmistöjen suosiossa, mutta sen jälkeen siitä on tullut taiteilijoiden ja taidegallerioiden keskuspaikka. Hotel Chelsea on boheemien taiteilijoiden maamerkki, missä ovat asuneet muun muassa William S. Burroughs ja Bob Dylan ja missä Sid tappoi Nancyn.
Manhattanin jatkuvasti pohjoiseen suuntautuvassa muuttoliikkeessä Greenwich Villagen korkeat hinnat ajoivat asukkaita 1980-luvun lopussa Chelseaan, josta monet ovat muuttaneet edelleen Hell’s Kitchenin ja Washington Heightsin alueille. Vuokratason noustessa monet toimistorakennukset ja varastot on muutettu osaketaloiksi, ja nykyään Chelseassa on paljon miljoonien dollarien arvoisia rivitaloja ja loft-asuntoja.
Chelsea on silti yhä niitä harvoja paikkoja New Yorkissa, jossa on kaikenlaisia asuntoja, vuokrakerrostaloja, yhden perheen rivitaloja ja uusia lasiseinäisiä osaketaloja, jopa samassa korttelissa. Seventh ja Ninth Avenuen välisellä alueella jotkin vuokra-asunnot ovat Manhattanin halvimpia. Historiallisella alueella on hienoja esimerkkejä 1800-luvun kaupunkiasunnoista pienten puutarhojen ja kukkivien puiden keskellä. High Linen puisto on nostanut lisää kiinteistöjen arvoa, etenkin Tenth Avenuen ja West Streetin välillä, ja West Streetin varrelle on noussut huippuarkkitehtien, kuten Frank Gehryn ja Jean Nouvelin suunnittelemia rakennuksia.
Chelsea on New Yorkin taidekeskus, jossa on satoja gallerioita. Taideyhteisö puhkesi kukkaan, kun Tenth ja Twelfth Avenueiden välisen alueen varikot, tallit ja varastot otettiin uuteen käyttöön. Yksi pioneereista oli taidesäätiö Dia, joka perusti vuonna 1987 näyttelytilan 22nd Streetille. Melkein kaikki tunnustetut ja arvostetut galleriat ovat ottaneet Chelsean tukikohdakseen, ja gallerioita on tiheässä etenkin Länsi-Chelseassa 20th ja 28th Streetin välissä. Tunnettuja ovat muun muassa Gagosianin, Matthew Marksin ja Sonnabendin galleriat.
Aiheesta muualla

Kuvia tai muita tiedostoja aiheesta Chelsea Wikimedia Commonsissa
Manhattanin aluejako
Alue 1 : 
Tribeca ja Lower Manhattan


Alue 2 : 
Greenwich Village, NoHo, SoHo ja Little Italy


Alue 3 : 
Tompkins Square, East Village, Lower East Side, Chinatown, Two Bridges


Alue 4 : 
Hell’s Kitchen, Chelsea


Alue 5 : 
Midtown


Alue 6 : 
Stuyvesant Town, Tudor City, Turtle Bay, Peter Cooper Village, Murray Hill, Gramercy Park, Kips Bay ja Sutton Place


Alue 7 : 
Manhattan Valley, Upper West Side ja Lincoln Square


Alue 8 : 
Upper East Side, Lenox Hill, Yorkville ja Roosevelt Island


Alue 9 : 
Hamilton Heights, Manhattanville ja Morningside Heights


Alue 10 : 
Harlem ja Polo Grounds


Alue 11 : 
East Harlem, El Barrio/Spanish Harlem, Ward's ja Randall's Island


Alue 12 : 
Inwood, Hudson Heights ja Washington Heights
Carlopoli

| Carlopoli |
| --- | --- |

 Carlopoli
 Koordinaatit: 39°3′N, 16°27′E 
Valtio:  Italia
Alue:  Calabria
Maakunta:  Catanzaro
Pinta-ala:  
 – Kokonaispinta-ala:  16,41 km²
Väkiluku (31.12.2017)  (vakinaiset asukkaat):  1 525
 – Väestötiheys:  93 as./km²
 
 www.comune.carlopoli.cz.it 
Infobox OKVirheellinen NIMI-arvo: 
Carlopoli on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta 40 kilometriä luoteeseen. Carlopolissa on puolitoista tuhatta asukasta.
Aiheesta muualla

Kuvia tai muita tiedostoja aiheesta Carlopoli Wikimedia Commonsissa
Catanzaron maakunta
Albi | Amaroni | Amato | Andali | Argusto | Badolato | Belcastro | Borgia | Botricello | Caraffa di Catanzaro | Cardinale | Carlopoli | Catanzaro | Cenadi | Centrache | Cerva | Chiaravalle Centrale | Cicala | Conflenti | Cortale | Cropani | Curinga | Davoli | Decollatura | Falerna | Feroleto Antico | Fossato Serralta | Gagliato | Gasperina | Gimigliano | Girifalco | Gizzeria | Guardavalle | Isca sullo Ionio | Jacurso | Lamezia Terme | Magisano | Maida | Marcedusa | Marcellinara | Martirano | Martirano Lombardo | Miglierina | Montauro | Montepaone | Motta Santa Lucia | Nocera Terinese | Olivadi | Palermiti | Pentone | Petrizzi | Petronà | Pianopoli | Platania | San Floro | San Mango d’Aquino | San Pietro Apostolo | San Pietro a Maida | San Sostene | San Vito sullo Ionio | Sant’Andrea Apostolo dello Ionio | Santa Caterina dello Ionio | Satriano | Sellia | Sellia Marina | Serrastretta | Sersale | Settingiano | Simeri Crichi | Sorbo San Basile | Soverato | Soveria Mannelli | Soveria Simeri | Squillace | Stalettì | Taverna | Tiriolo | Torre di Ruggiero | Vallefiorita | Zagarise
China Science Publishing & Media

| China Science Publishing & Media 中国科技出版传媒股份有限公司 |
| --- | --- |

Yritysmuoto:  julkinen yhtiö, valtionyhtiö
Osake:  SSE:  601858
Perustettu:  2007 Science Press Ltd (1954 Science Press: Compilation & Translation Bureau of Chinese Academy of Sciences + Longmen United Publishers)
Toimitusjohtaja:  Bin Peng
Puheenjohtaja:  Chun Fu Wang
Kotipaikka:  16 Genbei Street, Donghuang District, Peking 100717, Kiina
Toimiala:  kustannusyhtiö
Tuotteet:  tieteelliset kirjat, aikakauslehdet, julkaisujen maahantuonti ja vienti sekä tietopalvelut
Liikevaihto:   411 milj. USD
Henkilöstö:  1 406 (2021)
Emoyhtiö:  Kiinan tiedeakatemia
Tytäryhtiöt:  21 tytäryhtiötä tai haaraosastoa
Kotisivu:  www.sciencep.com
Infobox OKVirheellinen NIMI-arvo: 
China Science Publishing & Media (kiin. 中国科技出版传媒股份有限公司, lyhennys CSPM) on pääosin Kiinan tiedeakatemian omistama suuri tieteellinen kustannusyhtiö. Alkujaan vuonna 1954 perustetun valtionyhtiön osake on vuodesta 2017 lähtien noteerattu  Shanghain pörssissä. Yhtiön kotipaikka on Peking.
Yhtiön liiketoiminta-alueita ovat Kirjankustannus, Aikakauslehdet, Julkaisujen maahantuonti ja vienti sekä Tietopalvelut. Yhtiön palveluksessa on noin 1 400 ihmistä (2021).
Vuonna 2021 China Science Publishing & Median liikevaihto oli 411 miljoonaa Yhdysvaltain dollaria. Tiedekustantamo kuului tuolloin 40 maailman suuriman kirjankustantamon joukkoon.
China Times

| China Times 中國時報 |
| --- | --- |
Lehtityyppi:  sanomalehti
Levikki:  135 000 (2017)
Perustettu:  1950
Sitoutuneisuus:  pan-sininen -liitto
Kotikunta:   Taipei, Taiwan
Kotimaa:  Taiwan
Kieli:  kiina
Aiheesta muualla
Kotisivu
China Times (kiin.: 中國時報; pinyin: Zhōngguó Shíbào) on taiwanilainen kiinankielinen sanomalehti. Vuonna 2017 sen levikki oli arvioilta 135 000.
Vuonna 2008 lehden osti taiwanilainen Want Want -yhtiö, joka valmistaa mm. riisikakkuja ja makujuomia. Yhtiö osti 51 % China Timesin osakkeista. Hieman ennen asian julkituloa myös hongkongilaisen Jimmy Lain arveltiin pyrkivän ostamaan lehti.
Lehti on poliittisesti kallellaan pan-siniseen liittoon. Lehteä on myös arvosteltu sen väitetyistä läheisistä suhteista mannerkiinalaisen Taiwanin asiain viraston kanssa.
Britannian laivastoliput

Britannian laivastoliput ovat lippuja, joita käytetään sekä sotilaallisissa että yksityisissä laivoissa Yhdistyneessä kuningaskunnassa ja joissakin Kansainyhteisön maissa. Eri tarkoituksiin käytettävissä laivoissa on erilaiset liput.
Red Ensign

Red Ensign on Ison-Britannian kauppalaivaston lippu, ja se on ollut pohjana monen valtion lipulle.
Lipun mittasuhteet ovat 2:1 (pituus:korkeus). Sen pohjaväri on punainen. Tangonpuoleisessa yläkulmassa on Ison-Britannian Union Jack -lippu, jonka pituus ja korkeus ovat puolet koko lipun vastaavista mitoista.
Blue Ensign

Blue Ensign on Yhdistyneen kuningaskunnan kauppalaivaston ja kruununsiirtokuntien lippu. Se on pohjana myös monen valtion lipulle, esimerkiksi Australia ja Uusi-Seelanti.
Lipun mittasuhteet ovat 2:1 (pituus:korkeus). Sen pohjaväri on merensininen. Tangonpuoleisessa yläkulmassa on Yhdistyneen kuningaskunnan Union Jack -lippu, jonka pituus ja korkeus ovat puolet koko lipun vastaavista mitoista.
Lippua käyttävät mm. sellaiset kauppa-alukset, joiden päällikkö on palvellut Yhdistyneen kuningaskunnan merivoimissa tai kuuluu sen reservinupseereihin.
Joillakin brittiläisillä venekerhoilla, jotka ovat edelleen tai ovat aloittaneet nimenomaan reserviläisten yhteenliittyminä, on oikeus käyttää tätä lippua. Jotkut kerhot ovat saaneet lisätä siihen oman erikoismerkkinsä.
White Ensign

White Ensign on Ison-Britannian Kuninkaallisen laivaston lippu.
Lipun mittasuhteet ovat 2:1 (pituus:korkeus). Sen pohjaväri on valkoinen ja siinä on punainen risti (Pyhän Yrjön risti), jonka palkit jakavat lipun neljään yhtä suureen osaan. Ristin rajaamassa tangonpuoleisessa yläkulmassa on Yhdistyneen kuningaskunnan Union Jack -lippu, jonka pituus ja korkeus siis ovat vähemmän kuin puolet koko lipun vastaavista mitoista. Royal Yacht Squadron -pursiseuralle on myönnetty oikeus tämän lipun käyttöön.
Red Ensign (Merchant Navy Ensign)
Blue Ensign (Government Ensign)
White Ensign (Royal Navy Ensign)
Cape Cross

Cape Cross
Cape Crossin sijainti Namibiassa
| --- | --- |
Sijainti:  Namibia
Lähin kaupunki:  Swakopmund
| --- | --- |
Tyyppi:  Niemi 
Hallinto:  Namibian ympäristö- ja turismiministeriö
muokkaa - muokkaa wikitekstiä - muokkaa Wikidataa
Afrikanmerikarhujen kolonia Cape Crossilla.
Postimerkit Saksan Lounais-Afrikassa leimattu Cap Cross 1900
Cape Cross (afrikaansiksi Kaap Kruis; saks. Das Kreuzkap; port. Cabo da Cruz) on pieni niemi Luurankorannikolla Namibian länsiosassa. Eteläiseen Atlanttiin työntyvä niemi sijaitsee C34-valtatien tuntumassa noin 60 kilometriä Hentiesbaaista ja 120 kilometriä Swakopmundista pohjoiseen.
Historia

Portugalin kuningas Juhana II määräsi vuonna 1484 purjehtija ja tutkimusmatkailija Diogo Cãon etsimään meritietä Intiaan ja Maustesaarille ja purjehtimaan etelään aiemmin tuntemattomille seuduille Afrikan länsirannikolla. Hänen oli määrä valita sieltä huomiota herättäviä paikkoja ja pystyttää sinne kiviristejä, joista käytettiin nimitystä padrão.
Ensimmäisellä matkallaan, jonka arvellaan tapahtuneen vuonna 1482, Cão pääsi etelässä paikkaan, jota hän kutsui nimellä Monte Negro, mutta joka nykyään tunnetaan nimellä Cabo de Santa Maria. Se sijaitsee noin 150 kilometriä lounaaseen nykyisestä Benguelan kaupungista Angolassa.
Toisella matkallaan, joka tapahtui vuosina 1484–1486, Cão pääsi tammikuussa 1486 Cape Crossina nykyään tunnettuun paikkaan, ollen ensimmäinen eurooppalainen tällä alueella. Matka ulottui noin 1 400 kilometriä kauemmaksi etelään kuin ensimmäinen matka. Tällä matkallaan hänen tiedetään pystyttäneen kaksi padrãota, ensimmäisen Monte Negroon ja toisen Cape Crossiin. Paikan nykyinen nimi juontuukin juuri tuosta padrãosta. Nykyisin matkailija voi löytää tältä paikalta kaksikin kopiota alkuperäisestä padrãosta.
Cãon ensimmäinen matka tapahtui vain kuusi vuotta ennen kuin Bartolomeu Dias onnistui purjehtimaan Hyväntoivonniemen ympäri vuonna 1488. Toinen matka päättyi vain kaksi vuotta ennen tätä tapahtumaa.
Padrão

Cape Crossin alkuperäisen padrãon vei pois Saksan keisarikunnan laivaston SMS Falken päällikkö korvettikapteeni Gottlieb Becker. Padrão päätyi Berliiniin. Sen tilalle pystytettiin ensin yksinkertainen puuristi, ja kaksi vuotta myöhemmin kivinen replikaristi.
1900-luvun lopussa järjestettiin rahainkeräys, jonka tuloksena paikalle pystytettiin toinenkin kiviristi, joka on enemmän alkuperäisen kaltainen. Paikalla on siis nykyisin kaksi kiviristiä.
Padrãon teksti kuuluu, suomeksi käännettynä:
»Vuonna 6685 maailman luomisen jälkeen ja 1485 vuotta Kristuksen syntymän jälkeen Portugalin kaukonäköinen kuningas João II määräsi Diogo Cãon, hoviinsa kuuluneen ritarin, löytämään tämän maan ja pystyttämään sinne tämän padrãon.»